DA Den Europæiske Unions Tidende C 31/25

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2012/C 31/11

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»CARNE DE ÁVILA«

EF-Nr.: ES-PGI-0117-0093-13.06.2008

BGB ( X ) BOB ( )

1. Afsnit i varespecifikationen, som berøres af ændringen:

—  Produktets betegnelse — Beskrivelse — Geografisk område — Bevis for oprindelse — Fremstillingsmetode —  Tilknytning — Mærkning —  Krav i de nationale bestemmelser —  Andet [angives nærmere]

2. Type ændringer:

—  Ændring af enhedsdokument eller resuméark — Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Produktbeskrivelse:

Definitionen af de brugte kvægracer udvides til at omfatte avlstyre af kødracen Charolais og Limousine, eftersom de er de mest anvendte avlstyre til krydsning med avlskøer af racen Avileña-Negra Ibérica.

Udvidelse skyldes, at disse tyre traditionelt anvendes i det beskyttede område. Undersøgelser viser, at ved at omfatte dyr af første generation efter krydsning med kvæg af racen Avileña-Negra Ibérica bibeholdes kødets kvalitet, og slagtekroppene forbedres i forhold til kropsbygning og fedningsgrad.

Produktbeskrivelsen er baseret på målelige kriterier, hvilket bekræftes af »Instituto Nacional de Investigación y Tecnología Agraria y Alimentaria«, som hører under Ministeriet for videnskab og innovation i rapporten »La evaluación genética de animales de la raza Avileña-Negra Ibérica para caracteres de la canal«.

Der er gennemført en undersøgelse på fire grupper fordelt på køn og race, herunder tyre og køer af racen Avileña-Negra Ibérica og tyre og køer af første generation efter krydsning mellem avlskøer af racen Avileña-Negra Ibérica tyre af racerne Charolai og Limousine. Resultatet viste, at klassificeringen af slagtekroppene i forhold til kropsbygning og udbytte er noget højere for første generations krydsning. Fedningsgraden er klasse tre for alle slagtekroppene, hvilket er meget vigtigt for kødets modning og kvalitet.

Slutproduktets ensartethed og kvalitet sikres ved forskellen i slagtevægt. Hertil kommer den forbedrede kropsbygning hos første generation af avlsdyr efter krydsning mellem køer af racen Avileña-Negra Ibérica og tyre af racerne Charolais og Limousine.

Endvidere opdateres betegnelsen af dyr efter alder i henhold til forordning (EF) nr. 275/2007 om mærkning af oksekød og oksekødsprodukter.

3.2. Bevis for oprindelse:

Der indføres nye krav om sporbarhed:

— Særskilt identifikation af dyrene ved det officielle identifikationssystem og for dyr af racen Avileña-Negra Ibérica også ved øremærkning i henhold til stambogen.

— Produktcertificering: metoder til certificering af produktet og systemer til identifikation af slagtekroppene, udskæringer og portioner, der sikrer sporbarheden.

— Forarbejderne skal holde bedriftsregistre over råvarer, der indkøbes til dyrefoder, og dyr, der indkøbes til bedriften. Derudover skal de notere oplysninger om kunder, om mængder og oprindelse af råvarerne og afsatte produkter samt om bestemmelsessted for solgte dyr (til opdræt eller slagtning), osv. Endelig skal de sikre overensstemmelse mellem sendinger af dyr til slagtning eller opdræt og bestemmelsessted for slagtekroppe, partier af slagtekroppe eller udskæringer.

3.3. Geografisk område:

Denne del ændres pga. fejl i den registrerede varespecifikation. Provinsen Segovia var ikke inkluderet, selvom den nævnes i artikel 1 i »Orden de 10 de noviembre de 1993«. Der er tydeligvis tale om skrivefejl.

3.4. Fremstillingsmetode:

Selvom fremstillingsmetoden ikke har ændret sig, ændres dette afsnit for at afspejle de metoder, der praktiseres på bedrifterne: ekstensivt opdræt og/eller græsningsskifte samt miljø- og dyrebeskyttelse.

3.5. Mærkning:

Identifikationssystemet, etiketternes udformning og oplysninger, der skal fremgå af mærkningen, er blevet opdateret.

Den tidligere mærkning er blevet erstattet med etiketter, da det på nuværende tidspunkt er den bedste måde at identificere både slagtekroppene samt udskæringer og portioner deraf. Herved sikres sporbarheden og den fuldstændige identifikation af det beskyttede produkt.

ENHEDSDOKUMENT

RÅDETS FORORDNING (EF) Nr. 510/2006

»CARNE DE ÁVILA«

EF-Nr.: ES-PGI-0117-0093-13.06.2008

BGB ( X ) BOB ( )

1. Betegnelse:

»Carne de Ávila«

2. Medlemsstat eller tredjeland:

Spanien

3. Beskrivelse af landbrugsproduktet eller fødevaren:

3.1. Produkttype:

Kategori 1.1. Kød (og slagtebiprodukter), fersk.

3.2. Beskrivelse af produktet med betegnelsen i punkt 1:

Det kvæg, der egner sig til produktion af kød, og som er omfattet af den beskyttede geografiske betegnelse »Carne de Ávila«, tilhører racen Avileña-Negra Ibérica eller første generation dyr efter krydsning mellem avlskøer af denne race og tyre af racerne Charolais og Limousine.

Kvæget inddeles i følgende typer efter alder:

Kalv:: dyr, som er fravænt i en alder af mindst fem måneder, og som slagtes i en alder af højst 12 måneder.

Årstyr: dyr, som er fravænt i en alder af mindst fem måneder, og som slagtes i en alder af 12-24 måneder.

Ungtyr: dyr, som slagtes i en alder af 24 til 48 måneder.

Slagtekroppe under den beskyttede geografiske betegnelse har en kropsbygning, der svarer til kategorierne O og U+, med en fedningsgrad på 2 til 4.

Fedningsgrad 1 1 + 2 – 2 2 + 3 – 3 3 + 4 – 4 4 + 5 – 5 Kropsbygning E U + X X X X X X X U X X X X X X X U – X X X X X X X R + X X X X X X X R X X X X X X X R – X X X X X X X O + X X X X X X X O X X X X X X X O – P + P P –

Kød fra disse dyr har en fast konsistens, let fugtighed og fin tekstur. Kødet har en klar farve mellem lyserød og skinnende purpurrød, med hvidt til flødefarvet fedt, og værdsættes for sin møre konsistens og intense kvalitetssmag.

»Carne de Ávila« skal modne mindst 4 dage.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

Produktionssystemet bygger på ekstensivt opdræt og/eller græsningsskifte med udnyttelse af ressourcerne i eng- og skovområder (bog og agern). Græsningsskifte er et system, der går langt tilbage, hvor de tilgængelige naturressourcer udnyttes, og kvæget skifter græsningsareal efter årstiden. De er på bjergenge om sommeren og efteråret og enge med steneg og korkeg om vinteren og foråret. Der er tale om et system med fritgående dyr og lav belægningsgrad på gennemsnitligt 0,2 til 0,4 husdyrenheder/ha i områder, hvor denne race traditionelt set græsser, og som er svære at udnytte til andet. I perioder med begrænset adgang til græsning suppleres kvægets foder med korn, proteinafgrøder og andre råvarer, dog altid plantebaseret, samt de nødvendige vitaminer og mineraler.

3.5. Specifikke etaper af produktionen, som skal finde sted i det afgrænsede geografiske område:

Dyrene fødes, opdrættes og opfedes i det geografiske område beskrevet i stk. 4 i landbrug med ekstensivt opdræt af avlskøerne.

3.6. Særlige regler vedrørende udskæring, rivning, emballering osv.:

—

3.7. Specifikke mærkningsregler:

For at sikre at slagtekroppe, udskæringer og portioner kan identificeres og spores, skal alle slagtekroppe, som omfattes af den beskyttede geografiske betegnelse, udstyres med en række etiketter:

1) Etiketter til slagtekroppene med nedenstående oplysninger bortset fra udskæringstypen.

2) Etiketter til udskæringerne med specificerede oplysninger, også om udskæringen (skank, yderlår, etc.).

3) Hvis kødet afsendes i portioner tilføjes kontraetiketter med de samme oplysninger som på slagtekroppene.

4) Etiketterne på »Carne de Ávila« skal udover de obligatoriske oplysninger som minimum indeholde følgende oplysninger: kontrolorganets identifikation, officiel identifikation, slagtedato, slagtekropnummer, kontrolorganets logo, logoet for den beskyttede geografiske betegnelse og stregkode.

4. Kort beskrivelse af det geografiske område:

Produktionsområdet for kvæg af racen Avileña-Negra Ibérica omfatter følgende landbrugsområder opdelt i provinser og selvstyrende regioner:

Den selvstyrende region Andalusien: Huelva: Sierra Jaén: Sierra Morena Sevilla: Sierra Norte.

Den selvstyrende region Andalusien: Teruel: Serranía de Albarracín, Maestrazgo.

Den selvstyrende region Castilla-La Mancha: Ciudad Real: Montes Norte, Campo Calatrava, Montes Sur, Pastos Toledo: Talavera, Torrijos, Sagra Toledo, La Jara, Montes de Nava Hermosa, Montes de los Yébenes.

Den selvstyrende region Castilla y León: Ávila: alle områder Burgos: Demanda León: La Montaña de Riaño Palencia: Guardo, Cervera Salamanca: alle områder Segovia: alle områder Soria: Pinares Valladolid: den centrale, sydlige og sydøstlige del Zamora: Sayago.

Den selvstyrende region Extremadura: Cáceres: alle områder Badajoz: Alburquerque, Mérida, Don Benito, La Puebla de Alcocer, Herrera del Duque, Badajoz, Almendralejo, Olivenza, Jerez de los Caballeros, Llerena.

Den selvstyrende region Rioja: alle områder.

Den selvstyrende region Madrid: Lozoya-Somosierra, Guadarrama, den sydøstlige del af hovedstadsområdet Madrid.

Forarbejdningsområdet omfatter følgende landbrugsområder opdelt i provinser og selvstyrende regioner:

Den selvstyrende region Castilla y León: Ávila: alle områder Salamanca: alle områder Segovia: alle områder Valladolid: den centrale, sydlige og sydøstlige del.

Den selvstyrende region Castilla-La Mancha: Toledo: Talavera, Sagra Toledo.

Den selvstyrende region Extremadura: Cáceres: Cáceres, Trujillo, Brozas, Valencia de Alcántara, Plasencia, Hervás Badajoz: Mérida, Badajoz, Olivenza.

Den selvstyrende region Madrid: Lozoya-Somosierra, Guadarrama, den sydøstlige del af hovedstadsområdet Madrid.

5. Tilknytning til det geografiske område:

5.1. Det geografiske områdes egenart:

a) Terrænforhold

Bjergområderne kendetegnes ved et kuperet og svært fremkommeligt terræn med dale, vandløb, bratte fald og vidtstrakte plateauer, som er meget eksponeret for kraftige vinde. De træbevoksede græsningsarealer udgøres af vidtstrakte sletter med små niveauforskelle mellem 300 og 1 200 meter over havets overflade.

b) Klima

Klimaet er meget varieret, hvilket skyldes racens store geografiske spredning, opdræt og græsningsskifte. Kvæget græsser både på enge og i bjerge og dale. I bjergområderne er somrene kølige og vintrene hårde med lange perioder med minusgrader. På de træbevoksede græsmarker er somrene derimod ofte meget varme og tørre og vintrene milde.

c) Flora

Opdræt af racen Avileña-Negra Ibérica er knyttet til udnyttelsen af græsningsarealer, hvor der fortrinsvis vokser græs, markafgrøder, krat og skov.

Der er både naturlige og dyrkede græsarealer med krat. På de naturlige græsningsarealer findes der steneg, almindelige eg, sevenbom, og enebær, men der er som regel tale om små grupperinger af træer på store græsarealer. På de blandede arealer kan der både gro steneg, almindelig eg og forskellige græstyper, og dyrene lever af træernes (bog og agern) og stubmarkernes ressourcer.

På bjergengene findes der fortrinsvis fyrskove, som en del af året er dækket af sne, og derfor er der behov for grænsningsskifte.

5.2. Produktets egenart:

Kendetegnene ved kød med den beskyttede geografiske betegnelse »Carne de Ávila« er følgende:

Kød fra disse dyr har en fast konsistens med en let fugtighed og fin tekstur. Farven er lyserød til klart skinnende purpurrød, med hvidt til flødefarvet fedt, og kødet værdsættes i høj grad for sin mørhed, intensitet og gode smag.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Avileña-Negra Ibérica-køer hører til en lokal race, der helt fra gammel tid har været perfekt tilpasset opdræt i dette geografiske område, og besætningen bliver stadig større.

Racen blev oprindeligt brugt som trækdyr, og først efter at landbruget blev mekaniseret, begyndte man at bruge den som kødkvæg. Derefter blev opdræt af tyre af andre typer kødkvæg — fortrinsvis Charolais og Limousine — indført.

Denne lokale race er fuldt ud tilpasset miljøet og lever af de naturressourcer, den har til rådighed, såsom floraen, enge, foder, agern og bog. Avlskøernes varierede føde giver racen Avileña-Negra Ibérica dens særlige kendetegn. Dyr af første generation efter krydsning med dyr med bedre kropsbygning giver kød med meget unikke egenskaber. Kødet er utrolig værdsat pga. den møre konsistens, intensitet og gode smag samt den klare farve, der varierer fra rød til purpur. Kødets særlige egenskaber skyldes både miljøet og foderet, samt racens gode tilpasningsevne til produktionsmetoden, der anvendes i det geografiske område, og ikke mindst racen.

Henvisning til offentliggørelsen af varespecifikationen:

http://www.marm.es/es/alimentacion/temas/calidad-agroalimentaria/Pliego_de_Condiciones_IGP_Carne_de_%C3%81vila_tcm7-141852.pdf

(1) EUT L 93 af 31.3.2006, s. 12.